Diari Oficial de la Generalitat Valenciana


Sumari del DOGV 1939, del 08-01-1993 (1993/826827)

DECRET 220/1992, de 28 de desembre, del Govern Valencià, pel qual modifica el Decret 132/1991, de 23 de juliol, pel qual aprova el Regla,ment Orgànic i Funcional de la Conselleria d'Economia i Hisenda.
---------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1992/12/28/220/dof/vci/html**

### Dades del document

Número de DOGV
:   1939

Data del DOGV
:   08-01-1993

Secció del DOGV
:   DISPOSICIONS GENERALS

Número del document
:   1993/826827


Data del document
:   28-12-1992

Organisme emissor
:   Conselleria d'Economia i Hisenda

Tipus de document
:   Decret

Anàlisi jurídica

Decret 220/1992, de 28 de desembre, del Govern valencià, pel qual modifica el Decret 132/1991, de 23 de juliol, pel qual aprovà el Reglament Orgànic i Funcional de la Conselleria d'Economia i Hisenda.  
Des de l'aprovació del Reglament Orgànic i Funcional de la Conselleria d'Economia i Hisenda, mitjançant el Decret 132/1991, de 23 de juliol, del Govern Valencià, han concorregut una sèrie de circumstàncies que fan que calga ajustar, l?estructura d'aquest departament del Govern Valencià a la nova realitat, amb l'aprofundiment en una política d'economia de mitjans i austeritat en la despesa pública, que ja es va escometre aleshores en optar per una clara limitació dels òrgans directius sense menyscapte de la ineludible eficàcia exigible en la gestió de les seues competències.  
El reajustament que es realitza, mantenint bàsicament l'actual estructura, obeeix, en allò funcional, a exigències d'austeritat en la despesa i, en allò orgànic, al necessari aclariment de competències derivat de la reacció de l?Institut Valencià de Finances.  
La remodelació implica, en allò fonamental, la fusió de la Direcció General del Tresor i Política Financera amb la Direcció General de Serveis i Gestió Informàtica, que passa a denominar-se Direcció General del Tresor i Gestió Informàtica, amb la consegüent redistribució de competències entre els centres directius de la conselleria.  
Al mateix temps, s'aborda a nivell global la subsegüent racionalització administrativa, amb especial repercussió en els serveis adscrits a ambdós centres directius.  
Per això, d'acord amb el que disposen els articles 35. f) i 70 de la Llei 5/1983, de 30 de desembre, de Govern Valencià, a proposta del Conseller d'Economia i Hisenda i amb la deliberació prèvia del Govern Valencià, en la reunió del dia 28 de desembre de 1992,  
DECRETE  
Article únic  
Modificar els títols, capítols i articles del Decret 132/1991, de 23 de juliol, del Govern Valencià, pel qual aprovà el Reglament Orgànic i Funcional de la Conselleria d'Economia i Hisenda, que a continuació es detallen:  
1. Es deroga l'article 5.d) i el capítol V del títol II del Decret 132/1991, de 23 de juliol, amortitzant-se el càrrec de Director General del Tresor i Política Financera.  
2. Es modifica l'article 5.e), la Direcció General de Serveis i Gestió Informàtica passa a denominar-se Direcció General del Tresor i Gestió Informàtica.  
3. 1. S'adscriu a la Secretaria General la gestió econòmico- administrativa de la conselleria.  
3.2. Es modifiquen els apartats a) i d) de l'article 8 que regula les competències de la Secretaria General, que queden redactats així:  
«a) Exercir la direcció de tot el personal dependent de la conselleria i proposar i executar la política relativa a aquest.»  
«d) Exercir la direcció i coordinació de les direccions generals i dels serveis territorials de la conselleria, i també exercir la direcció i coordinació d'aquelles competències de política financera pròpies de la Conselleria d'Economia i Hisenda que no s'adscriguen a l'Institut Valencià de Finances».  
4. Es modifica l'article 9, al qual s'afegeix l'adscripció a la Secretaria General del Servei de Control de Gestió, fins ara dependent de la Direcció General de Serveis i Gestió Informàtica.  
5.1. Es modifica la denominació del capítol VI, que tractarà «De la Direcció General del Tresor i Gestió Informàtica».  
5.2. Els dos primers paràgrafs de l'article 18 queden redactats així:  
«La Direcció General del Tresor i Gestió Informàtica és el centre directiu al qual corresponen les funcions atribuïdes en la Llei d'Hisenda Pública de la Generalitat Valenciana a la Tresoreria de la Generalitat Valenciana i la planificació i el desenvolupament de la política informàtica tributària, comptable i pressupostària en l?àmbit de les competències de la Conselleria d'Economia i Hisenda, i també el seguiment i el control del seu compliment.  
Igualment li correspondrà la direcció de nòmines de la Generalitat Valenciana, i exercirà entre altres les funcions següents: »  
5.3. Es deroga l'apartat i) de l'article 18.  
5.4. S'afegeixen a l'article 18 els apartats següents:  
j) Servir al principi d'unitat de caixa.  
k) Respondre dels avals contrets per la Generalitat Valenciana.  
l) L'ingrés dels drets, la distribució dels fons i la realització de pagaments que hagen d'executar les caixes del Tresor.  
m) La gestió, recaptació i inspecció de les fiances urbanes.  
6. L'article 19 queda redactat de la forma següent:  
«La Direcció General del Tresor i Gestió Informàtica s'estructura en les unitats següents:  
- Servei de Tresoreria.  
- Servei de Nòmines i Previsió Social.  
- Centre de Càlcul i Comptabilitat, davant del qual hi haurà el Cap d'Area d'Informàtica, que s'estructura en els serveis següents:  
- Servei d'Informàtica Pressupostària.  
- Servei d'Informàtica Tributària.  
DISPOSICIONS FINALS  
Primera  
La Conselleria d'Economia i Hisenda, en el termini de dos mesos a comptar des de l?entrada en vigor d'aquest decret, publicarà, per mitjà d'ordre, el text refós del seu reglament orgànic i funcional.  
Segona  
Faculte el Conseller d'Economia i Hisenda perquè dicte les disposicions i resolucions que calguen per a l'aplicació i el desplegament del que disposa aquest decret.  
Tercera  
Aquest decret entrarà en vigor el dia de la publicació en el Diari Oficial de la Generalitat Valenciana.  
València, 28 de desembre de 1992.  
El President de la Generalitat Valenciana,   
JOAN LERMA I BLASCO  
El Conseller d'Economia i Hisenda,   
ANTONI BIRLANGA I CASANOVA


Còpia Permalink ELI